ml en en en id en en en en en en en en en en ml en ml en ml en en en en en fa en en en ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en en en en
Welcome to NIRBHAYAM.COM | Kerala’s No. 1 News Portal
September 25, 2022 4:20 pm
ന്യൂഡല്‍ഹി: കല്‍ക്കരി കുംഭകോണക്കേസിലെ അന്വേഷണപുരോഗതി റിപ്പോര്‍ട്ട് നിയമമന്ത്രി അശ്വനികുമാര്‍ പരിശോധിച്ചശേഷമാണ് കോടതിയില്‍ സമര്‍പ്പിച്ചതെന്ന് സിബിഐ ഡയറക്ടര്‍ രഞ്ജിത് സിന്‍ഹ സുപ്രീംകോടതിയെ അറിയിച്ചു. പ്രധാനമന്ത്രികാര്യാലയത്തിലെയും കല്‍ക്കരിമന്ത്രാലയത്തിലെയും ഉദ്യോഗസ്ഥരും അന്വേഷണ പുരോഗതി റിപ്പോര്‍ട്ട് കണ്ടിരുന്നുവെന്ന് വെള്ളിയാഴ്ച കോടതിയില്‍ സമര്‍പ്പിച്ച രണ്ടുപേജ് വരുന്ന സത്യവാങ്മൂലത്തില്‍ സിബിഐ ഡയറക്ടര്‍ വ്യക്തമാക്കി. പുതിയ അന്വേഷണപുരോഗതി റിപ്പോര്‍ട്ടും സിബിഐ സമര്‍പ്പിച്ചു. 30ന് കേസ് വീണ്ടും പരിഗണിക്കുമ്പോള്‍ സുപ്രീംകോടതി സര്‍ക്കാരിനെതിരെ രൂക്ഷവിമര്‍ശമുയര്‍ത്താനാണ് സാധ്യത. അങ്ങനെ വന്നാല്‍ നിയമമന്ത്രി അശ്വനികുമാര്‍ രാജിവയ്ക്കേണ്ടി വരും. അശ്വനികുമാര്‍ രാജിവയ്ക്കേണ്ടതില്ലെന്ന് കോണ്‍ഗ്രസ് പറയുന്നുണ്ടെങ്കിലും സുപ്രീംകോടതിയുടെ വിധി കാത്തിരിക്കുകയാണ് സര്‍ക്കാര്‍. പ്രധാനമന്ത്രി രാജിവയ്ക്കണമെന്ന ആവശ്യവും ശക്തമാകുമെന്ന് കോണ്‍ഗ്രസ് ഭയക്കുന്നു. റിപ്പോര്‍ട്ട് മറ്റാരും കണ്ടിട്ടില്ലെന്നാണ് മാര്‍ച്ച് എട്ടിന് കേസ് പരിഗണിച്ചപ്പോള്‍ സിബിഐക്കുവേണ്ടി ഹാജരായ അഡീഷണല്‍ സോളിസിറ്റര്‍ ജനറല്‍ ഹരിന്‍ റാവല്‍ പറഞ്ഞിരുന്നത്. എന്നാല്‍, നിയമമന്ത്രി അശ്വനികുമാര്‍ സിബിഐ ഉദ്യോഗസ്ഥരെ വിളിച്ചുവരുത്തി കോടതിയില്‍ സമര്‍പ്പിക്കേണ്ട കല്‍ക്കരികുംഭകോണ അന്വേഷണറിപ്പോര്‍ട്ടില്‍ മാറ്റങ്ങള്‍ നിര്‍ദേശിച്ചെന്ന വിവരം പിന്നീട് പുറത്തുവന്നു. മാര്‍ച്ച് 12ന് കേസ് വീണ്ടും പരിഗണിച്ചപ്പോള്‍ അന്വേഷണ റിപ്പോര്‍ട്ട് രാഷ്ട്രീയ ഉന്നതര്‍ കണ്ടിട്ടുണ്ടോയെന്ന് വ്യക്തമാക്കാന്‍ ജസ്റ്റിസുമാരായ ആര്‍ എം ലോധ, ജെ ചെലമേശ്വര്‍, മദന്‍ ബി ലൊക്കൂര്‍ എന്നിവരുള്‍പ്പെട്ട ബെഞ്ച് സിബിഐയോട് നിര്‍ദേശിച്ചു. ഏപ്രില്‍ 26 നകം ഇതുസംബന്ധിച്ച സത്യവാങ്മൂലം സമര്‍പ്പിക്കാനായിരുന്നു നിര്‍ദേശം. മാര്‍ച്ച് എട്ടിന് സമര്‍പ്പിച്ച അന്വേഷണ പുരോഗതിറിപ്പോര്‍ട്ട് താന്‍ പരിശോധിച്ച് അംഗീകരിച്ചതാണെന്ന് സിബിഐ ഡയറക്ടര്‍ സത്യവാങ്മൂലത്തില്‍ പറഞ്ഞു. കോടതിയില്‍ സമര്‍പ്പിക്കുംമുമ്പ് റിപ്പോര്‍ട്ടിന്റെ കരട് കേന്ദ്ര നിയമമന്ത്രി കണ്ടിരുന്നു. അദ്ദേഹത്തിന്റെ താല്‍പ്പര്യപ്രകാരമാണ് റിപ്പോര്‍ട്ട് പരിശോധിച്ചത്. പ്രധാനമന്ത്രികാര്യാലയത്തിലെയും കല്‍ക്കരിമന്ത്രാലയത്തിലെയും ജോയിന്റ് സെക്രട്ടറിതലത്തിലുള്ള ഓരോ ഉദ്യോഗസ്ഥരും റിപ്പോര്‍ട്ട് കണ്ടിട്ടുണ്ട്. എന്നാല്‍, ഇപ്പോള്‍ സമര്‍പ്പിക്കുന്ന റിപ്പോര്‍ട്ട് ഭരണനേതൃത്വത്തിലെ ആരും കണ്ടിട്ടില്ല. ഈ കേസുമായി ബന്ധപ്പെട്ട് ഭാവിയില്‍ സമര്‍പ്പിക്കുന്ന റിപ്പോര്‍ട്ടുകളും ഭരണനേതൃത്വത്തിലെ ആരെയും കാണിക്കില്ലെന്ന് ഉറപ്പുനല്‍കുന്നു-മാര്‍ച്ച് എട്ടിന് സമര്‍പ്പിച്ച റിപ്പോര്‍ട്ട് മറ്റാരെങ്കിലും കണ്ടിട്ടുണ്ടോയെന്ന കോടതിയുടെ ചോദ്യത്തിന് സിബിഐ ഡയറക്ടര്‍ ഇങ്ങനെ മറുപടി നല്‍കി. 2006-09 കാലയളവില്‍ കല്‍ക്കരിഖനികള്‍ അനുവദിച്ചതില്‍ പാളിച്ചകള്‍ സംഭവിച്ചിട്ടുണ്ടെന്ന് നേരത്തെ സിബിഐ സുപ്രീംകോടതിയെ അറിയിച്ചിരുന്നു. ഖനനത്തിനായി രംഗത്തുവന്ന കമ്പനികളുടെ യോഗ്യത പരിശോധിച്ചില്ല. കമ്പനികള്‍ തെറ്റായ വിവരങ്ങളാണ് സര്‍ക്കാരിന് നല്‍കിയത്. 2006-09 കാലയളവില്‍ കൂടുതല്‍ സമയത്തും പ്രധാനമന്ത്രി മന്‍മോഹന്‍സിങ് തന്നെയാണ് കല്‍ക്കരിവകുപ്പ് കൈകാര്യംചെയ്തിരുന്നത്. സിബിഐ അന്വേഷണം നേരായ ദിശയില്‍ പോയാല്‍ മന്‍മോഹന്‍സിങ് തന്നെയാകും പ്രതിസ്ഥാനത്ത്. ഈ അപകടം മുന്നില്‍ കണ്ടാണ് അന്വേഷണപുരോഗതി റിപ്പോര്‍ട്ടില്‍ തിരുത്തല്‍ വരുത്താന്‍ പ്രധാനമന്ത്രികാര്യാലയവും നിയമമന്ത്രാലയവും നേരിട്ട് ഇടപെട്ടത്. കല്‍ക്കരി കേസില്‍ സിബിഐ അന്വേഷണം വിശ്വസനീയമല്ലെന്നും പ്രത്യേക അന്വേഷണസംഘത്തെ നിയോഗിക്കണമെന്നും ആവശ്യപ്പെട്ടുള്ള ഹര്‍ജിയാണ് സുപ്രീംകോടതി പരിഗണിക്കുന്നത്. മുന്‍ മുഖ്യതെരഞ്ഞെടുപ്പു കമീഷണര്‍ എന്‍ ഗോപാലസ്വാമി, മുന്‍ നാവികസേനാ മേധാവി എല്‍ രാംദാസ് തുടങ്ങിയവര്‍ ഉള്‍പ്പെട്ട കോമണ്‍കോസ്&ൃെൂൗീ; എന്ന സംഘടനയാണ് സുപ്രീംകോടതിയില്‍ ഹര്‍ജി നല്‍കിയത്.
Leave a Reply Cancel reply
Your email address will not be published. Required fields are marked *
ഉറങ്ങും മുന്‍പ് ഒരു ഗ്ലാസ്സ് വെള്ളം കുടിക്കൂ...
വീട്ടിലെ പടികളുടെ എണ്ണത്തിൽ ശ്രദ്ധിക്കേണ്ട കാര്യങ്ങൾ
നാളെ ഉച്ചയ്ക്ക് എസ്എസ്എല്‍സി പരീക്ഷ ഫലം
ഇന്ന് സംസ്ഥാനത്ത് 195 പേര്‍ക്ക് കോവിഡ് ...
തുടർച്ചയായി 20-ാം ദിവസവും പെട്രോളിന്റെയും ഡീസലിന്റെയും വില വര്‍ധിപ്പിച്ചു
മുഖക്കുരു വരാതിരിക്കാന്‍ ഇവ ശ്രദ്ധിക്കൂ ;
ഇന്ന് 60 പേർക്ക് രോഗമുക്തി ; 141 പേര്‍ക്കു കൂടി കോവിഡ്
5000 രൂപയിൽ കൂടുതൽ എടിഎമ്മിൽ നിന്ന് പിൻവലിച്ചാൽ ഫീസ് ഈടാക്കും..
സംവിധായകനും തിരക്കഥാകൃത്തുമായ സച്ചി അന്തരിച്ചു.
കേരളത്തിലേക്ക് വരുന്ന പ്രവാസികള്‍ക്ക് കോവിഡ് നെഗറ്റീവ് സര്‍ട്ടിഫിക്കറ്റ് നിർബന്ധമാക്കാൻ മന്ത്രിസഭ
20 ഇന്ത്യൻ സൈനികർക്ക് വീരമൃത്യു ; ഇന്ത്യാ-ചൈന സംഘർഷം
ഇന്ന് കേരളത്തിൽ 85 പേർക്ക് കോവിഡ്; 46 പേർക്ക് രോഗമുക്തി, 1342 പേർ ചികിത്സയിൽ
ശബരിമലയില്‍ ഈ വർഷത്തെ ഉത്സവം ചടങ്ങ് മാത്രമാകും; ഭക്തർക്ക് പ്രവേശനമില്ല
നിങ്ങള്‍ മൃഗങ്ങളെ സ്വപ്നം കാണുന്നുണ്ടോ?
ഇന്ത്യയിൽ കോവിഡ് ബാധിതരുടെ എണ്ണം 2.7 ലക്ഷം കടന്നു
5000 രൂപയിൽ കൂടുതൽ എടിഎമ്മിൽ നിന്ന് പിൻവലിച്ചാൽ ഫീസ് ഈടാക്കും..
പ്രതിപക്ഷ നേതാവ് രാഹുല്‍ ഗാന്ധി കശ്മീരിലേക്ക് ; സന്ദർശനം ഒഴിവാക്കണമെന്ന് അധികൃതര്‍
കശ്മീരിൽ ആര്‍ട്ടിക്കിള്‍ 370 റദ്ദാക്കി ; രാഷ്ട്രപതി തീരുമാനത്തില്‍ ഒപ്പുവച്ചു..
കനത്ത മഴയില്‍ ഗുജറാത്തിലെ വഡോദരയില്‍ ആറുപേര്‍ മരിച്ചു ; ട്രെയിനുകൾ റദ്ദാക്കി
ചന്ദ്രയാന്‍ 2 ഭ്രമണപഥത്തിൽ ; ഇന്ത്യക്ക് അഭിമാനം നിമിഷം
ജലട്രെയിനുകള്‍ ചെന്നൈയിലേക്ക് പുറപ്പെട്ടു ഇതിനായി റെയില്‍വേ ഈടാക്കിയത് 8.6 ലക്ഷം രൂപ
മോദി സര്‍ക്കാരിന്‍റെ ആദ്യ ബജറ്റ് ധനമന്ത്രി നിര്‍മല സീതാരാമന്‍ ഇന്ന് അവതരിപ്പിക്കും…
6 വയസ്സുകാരിയെ ബലാത്സംഗം ചെയ്ത പ്രതിയെ പോലീസ് വെടിവച്ചിട്ടു…
നരേന്ദ്ര മോദിയുടെ സത്യപ്രതിജ്ഞ വൈകിട്ട് 7ന്..
About UsCareer @ NirbhayamCategoriesContact UsFeedbackPrivacyprivacy policyTerms and Conditions
© Copyright 2013 Nirbhayam.com. All rights reserved.